**Játékleírás 1. osztályban**

**Hum Attila Szeg és Kódor című meséje alapján**

**Készítette: Tömöri Ilona, Hajdúszoboszlói Bárdos Lajos Általános Iskola**

1. Ráhangolódás

Keresztrejtvény: Sárkányos meserejtvény\*

A rejtvény megfejtése lesz a mesénk főszereplője.

1. A mese tanítói bemutatása

Spontán megnyilatkozások

1. Játsszunk!

Kard, pajzs játék

Kikkel szerette volna unalmát űzni Kódor a mesében? (lovagokkal, királyokkal)

Soroljátok fel, milyen fegyvereket ismertek, amelyek lehettek egy lovagnak!

Mivel védekezett a lovag?

Nekünk most pajzsunk és kardunk lesz.

A jobb kezetek mutató ujját tartsátok fel egyenesen, az lesz a kardotok. A bal kezeteket tartsátok magatok elé, az lesz a pajzsotok. Álljatok körbe! A bal kezedet (pajzsodat) fordítsd felfelé, kezed mutasson melletted álló társad irányába! Jobb kezed ujját, a „kardodat” pedig szúrd bele a melletted álló gyermek pajzsába! Háromig számolok, háromra húzd ki a kardod!

(A Tűz, víz, repülő c. játék mintájára a hangsúlyozásommal megtévesztem a gyerekeket, lesz aki hamarabb mozdul a kezével. Aki hamarabb rántja ki a kardját, leül.)

\*Forrás: Kiss Csilla Anikó: Sárkányos meserejtvény

 

 